Drake Vlug - INK - INK Drake Vlug - INK
Titel: Drake Vlug
Datum gepubliseer: 22 Desember 2018 Aantal woorde: 289 778 Kere gelees ♥6
Ver onder hom brul die skare en party blaas onwettige vlamme na die spelers in die lug. Die feniks op die draak se span vat vinnig 'n vuurbad om homself van parasiete vry te maak. Die draak maak sy oë vir 'n oomblik toe soos die amphithere hard lag dat die trillings deur sy vere kuif tot by sy goudvissie stert strek. Die longdraak het nie sy oë toegemaak nie en is tydelik verblind deur sy spanmaat se flonkering.
Die draak duik kantwaarts. As kaptein van sy span is dit asof al sy opponente dit uit het vir hom. Veral die vuur-mal ondersteuners van die blou span in die skare. Nóg 'n vuurbal mis hom net-net en ontplof teen die gevleulde draak – wie die brandende pêrel laat val. Die draak duik af en vang dit en vlieg na die ander doelpaal.
Dit is nou of nooit.
Die skare gil en gaan mal. Sy span beskerm hom teen vuurballe en opponente. Drake val na die grond. Die brandende pêrel brand sy poot.
Die skare gaan wild tekere. Die longdraak val uit die lug uit in skok. Die feniks vlieg deur al die vuurballe en slaan aan die brand.
Die draak het uiteindelik gewen. As spankaptein het hy die pêrel gewen… nou kan hy eindelik sy vuur kry. Nou kan hy 'n regte draak wees: hy kan 'n houplek hê vol skatte en vreesbevange mense.